Clotilde Armand, primarul sectorului 1 al Capitalei, mutare-șoc în "scandalul gardul", pe care îl duce de luni bune cu Mitică Dragomir. Afaceristul a făcut câteva dezvăluiri de senzație, la MAX Profețiile lui Mitică.
Anul trecut, Clotilde Armand a ordonat demolarea gardului din fața hotelului lui Dumitru Dragomir, pentru că ar fi "păpat" câțiva centimetri din trotuar. S-a ajuns la un circ uriaș, "scandalul gardul" devenind unul notoriu, după ce fostul șef al Ligii Profesioniste de Fotbal s-a plâns de acțiunea vedetei USR.
Acum, în martie 2024 (n. red.: Clotilde a dat buzna peste gardul lui Mitică în noiembrie 2023), se pare că lucrurile iau o întorsătură cum rar s-a mai văzut. Potrivit mărturisilor pe care Mitică Dragomir le-a făcut, primărița a trimis câțiva angajați ca să repare ce au stricat.
"Clotilda are nevoie de scandal. Ea face scandal cu oameni de notorietate: cu Dragomir, cu Dana Budeanu. Bomba știi care e? Tot o criticam și i-am spus avocatului să o dea în judecată că n-avea voie să dea gardul jos, mai ales dacă e o lege că dacă ai făcut un gard opt ani, conform legii, nu poate să-l dea jos, iar ăsta era de 24 de ani gardul, făcut de Primărie, nu făcut de mine.
Azi, o haită de oameni lucrează în draci… Să facă gardul, nu știu ce vor să facă. Băi, sunt acolo zece… Era acolo, știi ce era? Erau niște gropi. I-am văzut și i-am lăsat în pace. L-am trimis pe directorul hotelului, pe Florin, să vadă ce fac. Cică, domnule, i-a trimis primărița să repare ce au stricat", a declarat Dragomir despre mutarea de ultimă oră luată de Clotilde în "scandalul gardul", la MAX Profețiile lui Mitică.
Întrebat de ce consideră că franțuzoaica a întors foaia, Dragomir a spus că probabil i s-a făcut frică după ce a amenințat că o dă în judecată. Nu este singura noutate pe care Mitică de la Ligă a făcut-o despre edilul de la Sectorul 1.
Omul de afaceri a mai spus că femeia și-a început campania electorală prin școli, folosindu-se de părinții copiilor, cărora le promite marea cu sarea.
"Ori s-a speriat că o dau în judecată… Fii atent aici. Atâta lipsă de respect n-am văzut în viața mea. Vine la mine, la hotel, un director de școală: "Haideți să vă spun, haideți cu mine că doamna Clotilde a convocat copiii la mine la școală". Măi, am rămas tâmpit, era unul dintre directori, un tinerel. Domnule, își face publicitate cu părinții din școli pe școlile noastre. L-am întrebat, păi el nu zice nimic, a zis că-l dă afară dacă zice ceva.
Strânge părinții elevilor la școli și le promite că le face, că le drege… Asta e hoție! E ca furtul în sacoșele alea pe care le-au arătat la televizor. Dar când am văzut că i-au trimis pe ăia să repare ce au stricat. Pe banii cui? Să vezi ce greblează, borduri, nu mai știu ce… I-a fost frică. Vezi, de frică…", a completat Mitică Dragomir.